
ประกาศองค์การบริหารส่วนตำบลวังหิน
เรื่อง  ปรับปรุงแผนอัตรากำลัง 3 ปี ประจำปีงบประมาณ 2561-2563

(ครั้งที่ 4)

...................................................................
 

อาศัยอำนาจตามมาตรา 15 ประกอบมาตรา 25 วรรคท้ายแห่งพระราชบัญญัติระเบียบบริหารงานบุคคลส่วนท้องถิ่น พ.ศ. 2542  ประกาศคณะกรรมการพนักงานส่วนตำบลจังหวัดนครศรีธรรมราช เรื่อง หลักเกณฑ์และเงื่อนไขเกี่ยวกับการบริหารงานบุคคลขององค์การบริหารส่วนตำบล ลงวันที่ 9 ธันวาคม 2545 และแก้ไขเพิ่มเติม  และมติคณะกรรมการพนักงานส่วนตำบลจังหวัดนครศรีธรรมราช ในการประชุมครั้งที่ 2/2563 เมื่อวันที่ 25 กุมภาพันธ์ 2563 เห็นชอบให้องค์การบริหารส่วนตำบลวังหิน จัดตั้ง
กองการศึกษา ศาสนาและวัฒนธรรม และกำหนดตำแหน่ง ผู้อำนวยการกองการศึกษา ศาสนาและวัฒนธรรม (นักบริหารงานการศึกษา ระดับ ต้น) เลขที่ตำแหน่ง 21-3-08-2107-001 จำนวน 1 อัตรา 
ในแผนอัตรากำลัง 3 ปี ดังนั้น จึงประกาศปรับปรุงแผนอัตรากำลัง 3 ปี ประจำปีงบประมาณ 2561 - 2563 
(ครั้งที่ 4) รายละเอียดปรากฏตามเอกสารแนบท้ายประกาศนี้
 จึงประกาศให้ทราบโดยทั่วกัน

ประกาศ  ณ  วันที่    27    กุมภาพันธ์  พ.ศ. ๒๕63
(นายทบ  รัตนคช)
นายกองค์การบริหารส่วนตำบลวังหิน

ประกาศองค์การบริหารส่วนตำบลวังหิน
เรื่อง  ปรับปรุงแผนอัตรากำลัง 3 ปี ประจำปีงบประมาณ พ.ศ. 2561-2563

(ครั้งที่ 3)

…………………………………..


ด้วย ลูกจ้างประจำในสังกัดองค์การบริหารส่วนตำบลวังหิน ราย นางเอื้อนอุมา บุญสิทธิ์ ตำแหน่ง เจ้าพนักงานจัดเก็บรายได้ สังกัดกองคลัง ได้พ้นจากตำแหน่งเนื่องจากเกษียณอายุราชการ เมื่อวันที่ 
1 ตุลาคม 2562 ทำให้ตำแหน่งของลูกจ้างประจำในแผนอัตรากำลัง ๓ ปี ประจำปีงบประมาณ พ.ศ. ๒๕61-
๒๕63 ตำแหน่ง เจ้าพนักงานจัดเก็บรายได้ สังกัด กองคลัง องค์การบริหารส่วนตำบลวังหิน ว่างลงจำนวน 
1 อัตรา 
อาศัยอำนาจตามความในมาตรา 15 และ 25 แห่งพระราชบัญญัติบริหารงานบุคคล
ส่วนท้องถิ่น พ.ศ. ๒๕๔๒ และ ข้อ ๒4 แห่งประกาศคณะกรรมการพนักงานส่วนตำบลจังหวัดนครศรีธรรมราช เรื่อง หลักเกณฑ์และเงื่อนไขการบริหารงานบุคคลขององค์การบริหารส่วนตำบล ลงวันที่ ๙ ธันวาคม ๒๕๔๕   และแก้ไขเพิ่มเติมจนถึงปัจจุบัน ประกอบกับหนังสือสำนักงาน ก.จ.จ. และ ก.อบต. จังหวัด ด่วนมากที่ นศ 0023.2/ว 4241 ลงวันที่ 12 กรกฎาคม 2560 เรื่อง การจัดทำแผนอัตรากำลัง 3 ปี ประจำปีงบประมาณ 2561-2563 กรณีตำแหน่งลูกจ้างประจำขององค์กรปกครองส่วนท้องถิ่นว่างลง ให้ยุบเลิกตำแหน่ง ดังนั้น 
จึงประกาศปรับปรุงแผนอัตรากำลัง ๓ ปี ประจำปีงบประมาณ พ.ศ. ๒๕61-๒๕63 (ครั้งที่ 3) ขององค์การบริหารส่วนตำบลวังหิน โดยยุบเลิกตำแหน่งของลูกจ้างประจำ ตำแหน่ง เจ้าพนักงานจัดเก็บรายได้ สังกัด
กองคลัง องค์การบริหารส่วนตำบลวังหิน รายละเอียดปรากฏตามเอกสารแนบท้ายประกาศนี้

จึงประกาศให้ทราบโดยทั่วกัน
ประกาศ  ณ  วันที่    11    ธันวาคม  พ.ศ. ๒๕62

(นายทบ  รัตนคช)
 นายกองค์การบริหารส่วนตำบลวังหิน
.
